CELEX: 31982R1980
Language: el
Date: 1982-07-19 00:00:00
Title: Κανονισμός (EOK) αριθ. 1980/82 τού Συμβουλίου τής 19ης Ιουλίου 1982 περί καθορισμού, στόν τομέα τού λυκίσκου, τού ποσού τής ενισχύσεως στούς παραγωγούς γιά τή συγκομιδή τού 1981

Avis juridique important

|

31982R1980

Κανονισμός (EOK) αριθ. 1980/82 τού Συμβουλίου τής 19ης Ιουλίου 1982 περί καθορισμού, στόν τομέα τού λυκίσκου, τού ποσού τής ενισχύσεως στούς παραγωγούς γιά τή συγκομιδή τού 1981  

Επίσημη Εφημερίδα αριθ. L 215 της 23/07/1982 σ. 0001 - 0002

***** ΚΑΝΟΝΙΣΜΟΣ (ΕΟΚ) αριθ. 1980/82 ΤΟΥ ΣΥΜΒΟΥΛΙΟΥ  της 19ης Ιουλίου 1982  περί καθορισμού, στον τομέα του λυκίσκου, του ποσού της ενισχύσεως στους παραγωγούς για τη συγκομιδή του 1981  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,  τον κανονισμό (ΕΟΚ) αριθ. 1696/71 του Συμβουλίου της 26ης Ιουλίου 1971 περί κοινής οργανώσεως αγοράς στον τομέα του λυκίσκου (1), όπως τροποποιήθηκε τελευταία από την πράξη προσχωρήσεως του 1979, και ιδίως το άρθρο 12 παράγραφος 7,  την πρόταση της Επιτροπής (2),  τη γνώμη του Ευρωπαϊκού Κοινοβουλίου (3),  τη γνώμη της Οικονομικής και Κοινωνικής Επιτροπής (4),  Εκτιμώντας:  ότι το άρθρο 12 του κανονισμού (ΕΟΚ) αριθ. 1696/71 προβλέπει τη δυνατότητα να χορηγείται ενίσχυση στους παραγωγούς λυκίσκου για να τους εξασφαλίζει ένα δίκαιο εισόδημα· ότι το ποσό της ενισχύσεως αυτής καθορίζεται ανά εκτάριο και διαφέρει σε σχέση με τις ομάδες ποικιλιών, λαμβάνοντας υπόψη το μέσο έσοδο που πραγματοποιήθηκε στις εκτάσεις πλήρους παραγωγής, συγκρινόμενο με τα μέσα έσοδα που πραγματοποιήθηκαν για προηγούμενες καλλιέργειες, την κατάσταση των αγορών και την εξέλιξη των τιμών ·  ότι η εξέταση των αποτελεσμάτων της συγκομιδής του 1981 οδηγεί στον καθορισμό ενισχύσεως για ορισμένες ομάδες ποικιλιών λυκίσκου που καλλιεργούνται στην Κοινότητα·  ότι ο λυκίσκος που καλλιεργείται στην Ελλάδα απολαύει της κοινοτικής ενισχύσεως από τη συγκομιδή του 1981· ότι σύμφωνα με το άρθρο 90 της πράξεως προσχωρήσεως του 1979, το άρθρο 68 αυτής εφαρμόζεται για τον υπολογισμό της ενισχύσεως για το λυκίσκο αυτό· ότι εφόσον καμιά ανάλογη ενίσχυση δεν χορηγήθηκε στην Ελλάδα πριν από την προσχώρηση, το ποσό της ενισχύσεως στους παραγωγούς για το λυκίσκο που καλλιεργείται στη χώρα αυτή είναι ίσο με το πέμπτο του ποσού που καθορίζεται για την Κοινότητα των Εννέα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Για τη συγκομιδή του 1981 χορηγείται ενίσχυση στους παραγωγούς λυκίσκου της Κοινότητος για τις ομάδες ποικιλιών που απαριθμούνται στο παράρτημα.  2. Το ποσό της ενισχύσεως καθορίζεται στο ύψος που αναφέρεται στο παράρτημα.  Άρθρο 2  Ο παρών κανονισμός αρχίζει να ισχύει την τρίτη μέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 19 Ιουλίου 1982.  Για το Συμβούλιο  Ο Πρόεδρος  B. WESTH  (1) ΕΕ αριθ. L 175 της 4. 8. 1971, σ. 1.  (2) ΕΕ αριθ. C 152 της 16. 6. 1982, σ. 3.  (3) Γνώμη που διατυπώθηκε στις 9 Ιουλίου 1982 (δεν έχει ακόμη δημοσιευθεί στην Επίσημη Εφημερίδα).  (4) Γνώμη που διατυπώθηκε στις 30 Ιουνίου 1982 (δεν έχει ακόμη δημοσιευθεί στην Επίσημη Εφημερίδα).   ΠΑΡΑΡΤΗΜΑ  Ενίσχυση που χορηγείται στους παραγωγούς λυκίσκου για τη συγκομιδή του 1981  (σε ECU/εκτάριο)  1.2,3 //   //   // Ομάδα ποικιλιών   // Ποσά   //  1.2.3 //   // Κοινότης των Εννέα  // Ελλάς  //   //  //   // Αρωματικές  // 200  // 40  // Πικρές  // 180  // 36  // Άλλες  // 200  // 40  //   //   //